cyanic-selkie/wikianc huggingface dataset:
Toyota MR2
Toyota MR2 er en liten, toseters sportsbil med midtmontert motor og bakhjulstrekk.
Navnet MR2 kommer av akkurat dette, ettersom MR er en betegnelse på biler med denne typen drivlinje. (Mid engine – Rear wheel drive). 2-tallet kommer av bilens to seter.
I Frankrike ble bilen solgt som "Coupe MR". Dette fordi navnet MR2 uttales "merdeux", som betyr dritt, på fransk.
Det er produsert tre forskjellige modeller av MR2 med flere forskjellige motoralternativer.
MK1 - 1984-1989
Ble levert med to forskjellige motorer på henholdsvis 124 og 145 hk.
MKII - 1990-2000
Levert med tre motorer frem til 1994, en sugemotor på 2,0 l på 156 hk, og en 2,2 l på 136 hk, samt en 2,0 l turboutgave på 204 hk, som senere fikk 225 hk. I 1994 ble det introdusert en forbedret sugemotor som hadde 175 hk, samtidig som siste utgave på det japanske markedet kom med 3. generasjon 3S-GTE turbomotor med en effekt på 245 hk, men denne ble ikke levert i Europa.
MKIII - 2000-2005
Levert med en motor på 140 hk. En vekt på 975 kg bidrar til at bilen akselererer fra 0 til 100 km/t på 7,9 sekunder.
Vinniler
Vinnilene (latin: Winnilis) var et tidlig navn på folkegruppen langobardene (Lombards). Ifølge opphavsmytene om langobardene, Origo Gentis Langobardum fra ca. 650, og Paulus Diaconus’ mer utfyllende Historia Langobardum fra ca. 790, skal vinnilene ha vært et folkeslag i Skandinavia som utvandret til den sørlige kysten av Østersjøen for ca 2000 år siden og ga opphavet til den germanske folkestammen langobardene som senere vandret sørover gjennom sentraleuropa og bosatte seg i Italia på 500-tallet.
Opprinnelse
I vinnilenes opphavsmyte plasseres vinnilene opprinnelig «på en øy i Skandinavia» På bakgrunn av dette og en påstått navnelikhet har enkelte forskere tidligere ment at de kom fra Vendsyssel på Jylland. Den danske historikeren Gustav Bang avviste dette med den begrunnelse at språklige undersøkelser taler «bestemt imod Antagelsen af en oprindelig tysk Befolkning i Jylland.»
Opphavsmyten
I Langobardenes historie forklares utvandingen fra Skandinavia med at befolkningen hadde vokst til et punkt hvor det ikke lenger var utkomme for alle. Befolkningen ble da delt i tre deler, og det ble kastet lodd om hvilken tredel som skulle forlate fedrelandet og søke nye bosteder. Den gruppen som måtte forlate landet valgte brødrene Ibor og Aion til høvdinger. Også deres mor Gambara deltok i ledelsen av emigrantene, hun omtales som en meget klok kvinne som nød stor tillit.
Typelokalitet
Typelokalitet kan referere til:
Vinniler
Langobardene
Etter seieren over vandalene fikk folket større selvtillit og de vandret etter hvert sørover i Europa uten å bli beseiret av andre germanske folkegrupper. I 568 ledet langobarderkongen Alboin sitt folk over Alpene og inn i Italia hvor de grunnla et kongedømme som varte i ca 200 år.
Ingjerd
Ingjerd er et norsk form av kvinnenavnet Ingegerd, som har opprinnelse i det norrøne navnet Ingigerðr og er dannet av de norrøne ordene ingwia, «dedikert til Ing», og gerðr, «inngjerding, beskyttelse».
Utbredelse
Ingjerd er et sjeldent navn og har svært liten utbredelse utenfor Norge.
Tabellen nedenfor gir en detaljert oversikt over populariteten til fornavnet Ingjerd i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Lake Road gasskraftverk (Missouri)
Må ikke forveksles med Lake Road gasskraftverk i Connecticut.
Lake Road gasskraftverk er et varmekraftverk i Buchanan County, i delstaten Missouri i det sentrale USA. Anlegget har en installert produksjonskapasitet på 145 MW fordelt på 4 turbiner, på 11–84 MW hver. Operatør er energiselskapet Kansas City Power & Light Greater Missouri (KCP&L) LLC.
Det stod ferdig utbygd i 1958 og utvidet i 1974. Brenselkilden er hovedsakelig naturgass eller fyringsolje.
Den eldste
Den eldste (engelsk: Eldest) er andre bok i bokserien Arven av Christopher Paolini. Den eldste kom ut på norsk i 2006. Den første boken i serien er «Eragon». Serien var egentlig en trilogi, men Paolini bestemte seg for å dele opp den avsluttende historien i to bøker, slik at serien i alt består av fire bøker. I Norge er det forlaget Damm som har gitt ut bøkene.
Handling
Helt i starten av boka blir Vardens leder, Ajihad, drept. Etter denne tragiske hendelsen drar Eragon sammen med alven Arya til Ellesméra, alvenes hovedstad, for å få opplæring til å bli en bedre drageridder. Imens kommer Ra-zakene tilbake til Karvahall, og byens innbyggere, deriblant Eragons fetter Roran, må kjempe for å holde seg i live. Det blir utkjempet en grusom kamp mellom bøndene i byen og Ra-Zakene. Til slutt forsvinner Katrina, Rorans elskede, og han får nesten hele landsbyen til å forlate Karvahall for å lete etter henne. Imens går det rykter om at Galbatorix skal møte motstandsbevegelsen Varden i krig. Derfor drar Varden med sin nye leder Nasuada til Surda for å forberede seg til slaget.
Eragon får enda sterkere følelser for Arya, og under den såkalte blodsed-festen gir dragene Eragon en gave. Han får de samme egenskapene som en alv og blir healet av såret etter skuggen, og arret hans forsvinner.
Vi får også vite at Arya er Dronning Islanzadìs datter. Eragons tidligere velsignelse over barnet som nå heter Elwa viser seg å være en forbannelse. Eragon brukte feil verb i velsignelsen, så i stedet for å bli skjermet for ondskap, ble Elwa et skjold.
Eragon går i opplæring hos den hemmelige drageridderen Oromis (den Sørgende Vismann og Krøplingen som er Hel) og lærer å ta kraft fra omgivelsene, fektekunster, samt å beherske Det urgamle språket flytende.
Han må avbryte undervisningen for å dra til Surda og delta i krigen, hvor enda en drageridder møter opp på en rød drage, nemlig Eragons tidligere følgesvenn Murtagh.
Mens Eragon og Murtagh slåss, dreper Roran Tvillingene, som viser seg å være forrædere; de tok Murtagh med til Galbatorix, hvor Murtaghs drage Thorn klekket for ham. Galbatorix viste Murtagh og Thorn deres virkelige navn og fikk dem til å avlegge en ed på Det urgamle språket.
Før Murtagh trekker seg tilbake tar han Zar'roc og avslører at han og Eragon er brødre. Boken slutter med at Eragon kommer fram til at Morzan er hans far og Selena deres mor. Roran og Eragon blir siden enige om å dra til Helgrind for å redde Katrina.
Zhicheng
Zhicheng (kinesisk: 枝城, pinyin: Zhīchéng) er en kinesisk by i byfylket Yidu i byprefekturet Yichang i provinsen Hubei i det sentrale Kina. Befolkningen innen bygrensene anslås (2005) til 159 000.
Byen ligger på Yangtzeelvens søndre bredd, og her fører en bro over elven, over til Gujiadian (顾家店镇) i byfylket Zhijiang. Broen fører både en bilvei og Jiaozuo–Liuzhou-jernbanen over elven.
Slovakia under Paralympiske vinterleker 2006
Slovakia deltok med sytten deltakere i de paralympiske vinterlekene 2006 i Torino.
Xiaogan
Xiaogan (kinesisk: 孝感; pinyin: Xiàogǎn) er en by på prefekturnivå i provinsen Hubei i det sentrale Kina. Befolkningen er (2005) på 310 000.
Administrative enheter
Xiaogan består av ett bydistrikt, tre byfylker og tre fylker:
Jernbane
Beijing-Hongkong høyhastighetsjernbane har stoppested her.
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Guangshui
Guangshui (kinesisk: 广水; pinyin: Guǎngshuǐ) er et kinesisk byfylke i byprefekturet Suizhou i provinsen Hubei i det sentrale Kina.
Befolkningen anslås (2005) til 155 000.
Foreningen Forn Sed
Forn Sed Norge er et åsatrufellesskap og trossamfunn som mottok offentlige tilskudd for 137 medlemmer i 2022. Trossamfunnet har vigselsrett og ble godkjent som trossamfunn for folketro i 1999. Trossamfunnet er et av flere åsatrusamfunn ifølge rapport fra Fylkesmannen i Oslo og Akershus.
Forn Sed Norge gir ut medlemsbladet Ni Heimer.
Almås
Almås eller Almaas er et etternavn. 962 personer heter Almås til etternavn i Norge (2005) og 225 heter Almaas (2005).
IL i BUL Tromsø
Idrottslaget i Bondeungdomslaget i Tromsø (IL i BUL Tromsø) er et idrettslag som ble stiftet i 1966. Idrottslaget er et av fire underlag i Bondeungdomslaget i Tromsø (dannet 5. juni 1914). Idrottslaget er gjennom medlemskapet i Bondeungdomslaget tilsluttet Noregs Ungdomslag(NU), og er dermed tilsluttet to store landsomfattende organisasjoner – noe som er litt spesielt i idrettslagssammenheng. Laget består av to grupper, friidrettsgruppa og orienteringsgruppa. Disse har egne styrer og regnskap. Det er i gruppene aktiviteten foregår, styret i idrettslaget tar seg stort sett av kontakten med overliggende organer, som er Norges Idrettsforbund, Troms Idrettskrets og moderorganisasjonen BUL i Tromsø. Gruppene har stått for arrangementer som Tromsøjenta (friidrettsgruppa), Barentskampen i friidrett (tidligere kalottkampen), Midnattsolgaloppen (orienteringsgruppa), og en rekke nord-norske mesterskap i friidrett og orientering. Siden 2004 har friidrettsgruppa vært teknisk arrangør av løpene til Midnight Sun Marathon.
Friidrettsgruppa
Friidrettsgruppa var på 70-tallet kjent som en mellom- og langdistanseklubb, mens den på 90-tallet ble kjent som en sprint- og hoppklubb.
De mest kjente utøverne i klubben er: Trekløveret Henry Olsen, Kjell Åge Gottvassli og Atle Joakimsen med tilsammen 5 NM-gull i maraton. Jim Johansen med bronse i NM på 5000 m og 10 000 m i NM i 1978 og Martin Rypdal med medaljer på 100 m og/eller 200 m i NM hvert år i perioden 2002-2006, de siste 2 årene gull på 100 m. I 2008 tok Henrik Johnsen sølv på både 100m og 200m, i tillegg til gull for herrelaget og sølv for damelaget på stafett 4x100m samme året.
De siste sesongene er det klubbens kappgjengere som har høstet medaljer i NM. I 2014 tok Fredrik Vaeng Røtnes to sølvmedaljer og Vilde Lundin en sølv- og to bronsemedaljer i NM i kappgang.
Klubben er også godt kjent nasjonalt for noen av sine lovende høyde- og hekkejuniorer på 80- og 90-tallet.
Greenwood gasskraftverk (Missouri)
Greenwood gasskraftverk er et varmekraftverk i Jackson County, i delstaten Missouri i det sentrale USA. Anlegget har en installert produksjonskapasitet på 244 MW fordelt på 4 like store turbiner, på 61 MW hver. Operatør er energiselskapet Kansas City Power & Light Greater Missouri (KCP&L) LLC.
Det stod ferdig utbygd i 1975 og utvidet i 1979. Brenselkilden er hovedsakelig naturgass.
Chomo Lonzo
Chomo Lönzo (eller Chomo Lonzo, Chomolonzo, Chomolönzo, Jomolönzo eller Lhamalangcho) er et fjell i Tibet. Det ligger i fjellkjeden Mahalangur Himal i Himalaya, og danner den nordre flanken av Makalu-massivet. Toppen er 7804 moh., noe som gjør Chomo Lönzo til verdens 24. høyeste fjell.
Fjellet ligger i Tibet i Kina, tett ved grensen til Nepal.
Fjellet ble første gang besteget 30. oktober 1954, av de franske fjellklatrerne Jean Couzy og Lionel Terray i forbindelse med en undersøkelsesekspedisjon til Makalu. De nådde toppen fra Sakietang-La, som skiller Chomo Lönzo fra Makalu.
Mjelde (Tromsø)
Mjelde er ei bygd i Tromsø kommune. Den ligger sør på Kvaløya, og på nordsida av Straumsfjorden. I 2015 var det 86 personer bosatt i bygda.
Fylkesvei 7764 passerer gjennom bygda. Til Tromsø sentrum er det rundt 25 kilometer i luftlinje og 45 kilometer i kjørelengde.
Volgograd
Volgograd (russisk: Волгогра́д), tidligere kalt Tsaritsyn (russisk: Цари́цын) (1598–1925) og Stalingrad (russisk: Сталингра́д) (1925–1961), er en by på vestbredden av elven Volga i den sørvestlige delen av Volgograd oblast i Russland. Byen har 1 021 000 innbyggere og er den 12. største i Russland.
Historie
I 1589 bygget russerne en festning her for å forsvare Russlands daværende sør-grense. Byen het da Tsaritsyn, et russisk ord som betyr «Tsarinaens by». I 1925 ble byen omdøpt til Stalingrad («Stalins by») siden det ble påstått at Josef Stalin ledet byen under den russiske revolusjonen. Under den første femårsplanen ble det bygget en stor traktorfabrikk i den nordlige delen av byen. Fabrikken ble blant annet forsynt med stål fra det nærliggende stålverket Røde Oktober.
Stalingrad ble udødeliggjort som slagstedet for slaget om Stalingrad som foregikk i byen fra sommeren 1942 til 2. februar 1943 – regnet som et av andre verdenskrigs blodigste slag og et av krigens vendepunkt. Etter 2. februar 1943 var den tyske hæren på defensiven, mens Den røde armé stadig rykket fram mot vest.
Byen fikk sitt nye navn Volgograd («Volga by») i 1961, etter at det sovjetiske regimet hadde fordømt Stalins forbrytelser. I dag finnes stalinister, pensjonister og krigsveteraner i byen som vil forandre navnet tilbake til Stalingrad. Andre ønsker seg det opprinnelige navnet Tsaritsyn.
Demografi
Befolkningsutvikling: ! År || Folketall || Kilde
Passord
Passord er en hemmelig form for autentiseringsdata som brukes for å kontrollere adgang til en ressurs. Passordet holdes hemmelig fra de som ikke har adgang, og de som ønsker adgang testes om de kan passordet og følgelig innvilges eller nektes adgang.
Magnar Rygg
Magnar Rygg (født 21. september 1948 i Gloppen, død 2000) var en norsk lærer og forfatter, bosatt i Olderdalen i Troms.
Han ga ut diktsamlingene Vårt minutt (1973), og Berre vi hev oss heimatt (1976). Dessuten barneboka Måsen som ikkje vil døy (1982) sammen med illustratør Einar Aarø. I barneboka skildres, fra fuglenes synsvinkel, hvordan Fuglefjellet i Ålesund ble sprengt vekk. Han bidro også i antologien Ei heil vøa, nordnorsk samtidslitteratur i utvalg (1982).
Rygg arbeidet som lærer i Ålesund, Høyanger og Kåfjord. I Kåfjord var han også skolesjef.
Lena Horne
Lena Mary Calhoun Horne (født 30. juni 1917 i Brooklyn, død 9. mai 2010 på Manhattan) var en amerikansk jazzsangerinne, kjent fra en rekke utgivelser og spesielt for hennes versjon av Harold Arlens melodi, «Stormy Weather» (1943).
Hun danset ved Cotton Club (1933), og ble mye brukt i musikaler, samt noen få roller som skuespiller for Metro-Goldwyn-Mayer (Oppe i det blå). Hennes berømmelse tilskrives dog plateinnspillinger av Jazz-standards som «'Deed I Do», «Black Coffee», «Stormy Weather» og «Just One of Those Things», samt pinup-modell for amerikanske styrker under den andre verdenskrig.
Sammen med Paul Robeson var hun aktiv i borgerrettighetsbevegelsen. I begynnelsen av 1950-tallet ble hun svartelistet av såvel film som TV, noe som trolig nettopp hennes nære vennskap med Paul Robeson. Men hun vendte tilbake til filmen i 1969.
Hun fremførte soloforestillingen Lena Horne: The Lady and Her Music på Broadway (1981) og ble belønnet med en æres-Tony for innsatsen.
Jofrid
Jofrid er et kvinnenavn med opprinnelse i de norrøne ordene jór, «hest», og fríðr, «vakker».
Utbredelse
Tabellen nedenfor gir en detaljert oversikt over populariteten til navnet Jofrid og varianter av dette i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
The Greatest Hits – Volume 2: 20 More Good Vibrations
The Greatest Hits – Volume 2: 20 More Good Vibrations er et samlealbum fra The Beach Boys, utgitt i 1999 av Capitol Records. Albumet ble utgitt samtidig med The Greatest Hits – Volume 1: 20 Good Vibrations. Albumet inneholder de hitsinglene fra 1963–1966 som ikke kom med på Volume 1, samt bandets singelhits i perioden 1967–1969. Også på dette albumet er produsentkrediteringene revidert, da «Heroes and Villains», «Wild Honey», «Darlin'» og «Friends» er kreditert Brian Wilson som produsent og ikke The Beach Boys som på originalutgivelsene.
Albumet kom på 192.-plass på Billboard 200 i USA.
Borgestadklinikken
Borgestadklinikken – er en spesialisthelseinstitusjon for rusbehandling med to avdelinger i Skien.
Vålerenga Ishockey
Vålerenga Ishockey (også kjent som Vålerenga Hockey, Vålerengen, Enga, St. Halvards menn, VIF, VIF Hockey, Iskrigerne og Oslos stolthet) er en ishockeyklubb underordnet Vålerengens Idrettsforening, som ble stiftet den 29. juli 1913, med bakgrunn i Idrætspartiet Spark. A-laget har siden 1960 blitt norgesmestere hele 26 ganger, senest i 2009. Har også blitt seriemestere 31 ganger, senest i 2018/19-sesongen.
Borgestadklinikken
Borgestadklinikken tilbyr behandling for mennesker med rus- og avhengighetsrelaterte problemer. Klinikken har spesialkompetanse på behandling av familier med små barn og gravide. Det gis behandling for pasienter med flere typer rusmisbruk/avhengighetsproblematikk, også spilleavhengighet. Borgestadklinikken tilbyr pårørende behandling og oppfølging.
Bath and Wells bispedømme
Bath and Wells bispedømme er et bispedømme i den engelske kirke innen provinsen Canterbury. Bispedømmet ligger i England
Borgestadklinikken
Kompetansesenter rus-region sør er også tilknyttet Borgestadklinikken. Oppdragsgiver er Helsedirektoratet og hovedoppgaver er kompetansebygging i kommuner om rusrelatert problematikk.
Bath and Wells bispedømme
Før den engelske reformasjonen var bispedømmet katolsk.
Borgestadklinikken
Det er Blå Kors Norge som eier Borgestadklinikken.
Vålerenga Ishockey
Vålerenga Kvinner og Vålerengas yngresavdeling har vunnet mange medaljer og titler gjennom årene. Med over 100 medaljer og titler er Vålerenga med det Norges mest vinnene ishockeyklubb.
Historie
Vålerengas hadde sitt store gjennombrudd i 1960 og frem til i dag vunnet Norgesmesterskapet 26 ganger. Vålerengens Idrettsforening ble stiftet allerede i 1913 og har gjennom hele historien vært en av Norges fremste idrettsklubber. Vålerengas Ishockeyhistorie strekker seg tilbake til 40-tallet. Klubben deltok i NM for junior første gang i 1947, og brukte 10 sesonger på å etablere seg i toppen. I 1956 var det så klart for den første mestertittelen: Vålerengens IF vant NM for junior og gjentok det 5 sesonger på rad. Dynastiet VIF var etablert. Jordal Amfi ble bygget i forbindelse med vinter-OL i 1952, og ble innviet i desember 1951. Hallen var opprinnelig uten heldekkende tak, men dette ble lagt i 1971. VIF naboklubb Gamlebyen (GIF) dominerte norsk ishockey på 50-tallet. 6 NM-titler var fasit for Gamlebyen med sin første kongepokal i 1960. Krumtappen i det nye mesterlaget var kaptein Tor «Jern-Gustav» Gundersen som også ble Vålerengas første vinner av «Gullpucken», norsk ishockeys høyeste utmerkelse. Andre VIF-legender som var med å innlede klubbens første gullalder var Einar Bruno Larsen, Leif Eriksen og Terje «Henger´n» Hellerud. De samme tre var også med da VIF tok sitt første Norgesmesterskap i fotball 5 år seinere. I 1965 innledet Vålerengen sin utrolige rekke med 7 strake Norgesmesterskap frem til 1971.
1965–1971: Sju NM-titler på rad
I 1965 vant Vålerengen NM i Ishockey. De vant deretter hvert NM frem til 1971. I denne perioden var Arne Mikkelsen, Steinar Bjølbak og Terje Steen profilerte spillere på A-laget, sammen med Tor Gundersen. Gundersen er per 2020 fremdeles den ishockeyspilleren som har vært med på å vinne flest kongepokaler; sammen med Vålerengens A-lag vant han 11 kongepokaler. Arne Mikkelsen og Steinar Bjølbak var andre kjente VIF-spillere i denne perioden, og blant de yngre spillerne gjorde særlig Roy Jansen seg bemerket.
I 1973 mottok A-laget klubbens 11. kongepokal. De neste ti årene skjedde det et generasjonsskifte i VIFs spillerstab, og i denne perioden vekslet VIF med Hasle/Løren, Frisk Asker og Manglerud Star om å vinne NM. På begynnelsen av 1980-tallet ble Jim Marthinsen, Roy Johansen, Tor Helge Eikeland, Arne Billkvam og Jon Magne Karlstad VIFs nye stjernespillere.
1980-1981 VIF og Furuset
I mars 1980 gikk de første sluttspill på norsk is, med sluttspill etter mønster fra NHL og den svenske eliteserien. Mer enn 6000 mennesker gikk igjennom telleapparatene på Jordal Amfi da Vålerengen og Furuset møttes i den første virkelige finalekampen i norsk ishockey, og det etter at flere tusen måtte gå hjem uten billett. Hockey var den nye publikumsslageren og "hatoppgjøret" VIF-Furuset var nummer 1 på hockeybanen. Furuset med en gjennomsnittsalder på 21 år var storfavoritter og allerede utropt til 80-åras superlag i norsk hockey, mens Vålerengen ble kalt for gamlehjemmet. Derfor var det nesten en fjær i hatten for VIF at Furuset "bare" vant såpass knepent som 3-2 og 4-2. Vålerengen hadde bevist at generasjonsskiftet hadde gått smertefritt og at det kun var et tidsspørsmål før den 12.kongepokalen kunne innkasseres. Håpet om å få dusinet fullt med "bøtter" i klubbhuset ble tent på ny etter at VIF sjokkerte alle med å slå et av tidenes beste Furuset-lag i semifinalene året etter, men også i NM-finalene 1981 kom Vålerengen til kort, denne gang mot Stjernen. Riktignok åpnet finalekampene med VIF-seier 3-1 i Stjernehallen med Jim Marthinsen som stor matchhelt, men i de to neste matchene på Jordal snudde de rødkledte fra Fredrikstad på flisa og brakte kongepokalen ut av Oslo og Asker for første gang. Stjernen skrev hockeyhistorie da de beseiret VIF 5-4 og 3-1 - begge kampene sett av bortimot 7000 tilskuere på Jordal Amfi. 1981/82 sesongen vant VIF sin 12. kongepokal, den første på 10 år. Blant profilene den gang var den finske superstjernen Ilkka Kaarna og Geir Myhre, vant Gullpucken samme sesong.
1982–1984 Kongepokal nr. 12
Etter å ha vunnet seriemesterskapet i sesongen 1981/1982, 11 poeng foran Furuset, spilte VIF seg til NM-finale i 1982. Det var da ti år siden klubben tok sin 11. kongepokal. I NM-finalen spilte blant annet finske Ilkka Kaarna, Geir Myhre og Roy Jansen. Kaarna hadde da scoret 60 seriemål i sin første sesong på norsk is, og Bjørn Kolsrud hadde satt rekord som back med 33 mål og 56 poeng. Vålerengen var derfor storfavoritter foran sluttspillet i 1982. De vant den siste finalekampen 7–5 over Manglerud Star.
I 1982 tok Vålerengen bronse i NM, og i 1984 tok de en sølv-medalje etter å ha tapt finalekampene mot Sparta. På Spartas lag spilte de tre tidligere VIF-spillerne Geir Myhre, Roy Johansen og Steinar Bjølbakk.
1985: Vålerengen mot Furuset
I 1985 jaget VIF derfor revansje på Sparta Sarpsborg, og med forsterkninger som Petter Thoresen og Sigurd Thinn ble det en utrolig sesongavslutning for Vålerengen. Sparta ble satt grundig på plass i semifinalen, slik at VIF sikret sin femte finaleplass på 6 år og dermed et nytt møte "erkefienden" Furuset. Med 8-2 og 4-3 seier i de to første finalekampene sikret VIF seg overtaket, men den tredje finalekampen kunne lett tatt motet fra Vålerengen. Det som skulle bli den store seiersfesten ble isteden en rekordlang nedtur. Først 24 minutter og 23 sekunder ut i sudden death ordnet Bjørn Skaare en fjerde finalekamp med sin 3-2 scoring bak Jim Marthinsen. Den fjerde finalekampen i sluttspillet 1985 ble derfor oppgjørets time både for Rune Molberg og for alle VIF-hjerter som med rette følte seg provosert av Furuset-treneren. Det var 6000 mennesker til stede, og de fikk se Vålerengen vinne 5-1 mott Furuset.
1987–1989: Nye helter og bøtter
Før 80-tallet var omme hadde Vålerengen lagt på til 15 kongepokaler. Finalene i 1987 mot Stjernen ble dominert av en ny superrekke for Vålerengen, denne gang med Petter Thoresen, Roy Johansen (tilbake fra Sparta Sarpsborg) og Sigurd Thinn. Sammen med Christian Arnesen, som hadde gjort comeback etter et hvileår, sørget de for at Vålerengen tok "The Double" for tredje gang på 80-tallet. Ny kaptein for året var Øyvind Løsåmoen som tok imot Vålerengens 14. kongepokal etter 5-2 seier i den fjerde finalekampen på Jordal. Lennart Åhlberg avsluttet sine tre år i Vålerengen med nok en dobbeltriumf.
Erik Ask ledet laget til nok et seriemesterskap året etter, men nå var Furuset tilbake som finalemotstander, og det betydde en ny thriller-serie for Oslo-publikum. Fem finalekamper måtte til før Norgesmesteren 1988 kunne kåres, og nå dukket enda en ny VIF-generasjon opp på arenaen. Allerede i 3.finalekamp presenterte de to 17-åringene Marius Rath og Stig Johansen seg med hver sin scoring da VIF vant 4-2. I den femte avgjørende matchen var de tilbake i hovedrollene, igjen med en scoring hver i det som endte i VIF-seier 4-1.
I 1989 ble ungdomshallen ved Jordal bygget.
1990–1993: Over til Spektrum og bøtter
Etter åpningen av Oslo Spektrum i 1990, flyttet Vålerenga sine kamper til arenaen i hjertet av Oslo. Etter slutten av 1992/93-sesongen returnerte laget til sin gamle arena Jordal Amfi.
På begynnelsen av 90-tallet har Vålerenga innledet på samme suverene vis som de gjorde helt tilbake på 60-tallet. Med Geir Myhre som sjef for en ny generasjon hockeyspillere hvor Espen "Shampo" Knutsen fikk sitt største gjennom brudd, har Vålerenga brakt i hus kongepokal nr. 16, 17 og 18 i overlegen stil. Oslo Spektrum debuterte som finalearena da Vålerenga enkelt satte Furuset på plass med 3-0 i matcher i NM-finalene 1991, og medaljefangsten fortsatte i 1992 med en ny nedsabling i finalene, denne gang mot Stjernen som også måtte tåle 3 strake tap. Da bøtte nr.18 kom på plass var VIF tilbake på Jordal etter finaleseire over Furuset for tredje gang på seks år.
1992–2008 Vålerenga og Storhamar-epoken
En "klassiker" i Norsk-hockey er møtende mellom Vålerenga og Hamar-klubben Storhamar Hockey, Dette er noe helt spesielt i norsk-hockey. Storhamar er erkerivalen til Oslo-klubben, og har vært dette siden slutten av 1980-tallet. Med "Apebergen" senere Klanens sine kjente "herjinger" på Hamar. Det er "By mot land" "Slummen mot bønna" Der alle vil vinne og der ingen vil tape og man ikke bytter Klubb til Storhamar og omvendt" I 1985 klarte Storhamar nesten å ta seriegullet fra Vålerenga. Men det var først på 1990-tallet rivalisering begynne moe som ikke ble bedre etter at Vålerenga-spillere melde overgang til Storhamar. Som Petter Thoresen, Jimmer'n, Tommy Marthinsen, Stig Johansen, Lubos Sikela, Morten Fjeld, Tom "Myggen" Johansen og Tom Erik Olsen sønn av «Lill-Pettern» som har legendestatus i Vålerenga. Det gjorde ikke noe bedre at Oslo gutter fra Furuset meldt overgang til Storhamar som Petter Salsten og Ole Eskild Dahlstrøm.
Våren 1992 ble det første sluttspillmøte mellom de klubbene, Vålerenga til finale med 2-1 i kamper. Der de beseiret Stjernen Hockey. Eliteserien i ishockey for menn 1992/93 sikrer Storhamar Hockey sitt første seriegull med 4-0 over VIF i siste runde men VIF slår tilbake å vinner 2-1 i kamper i semifinalen i NM over Storhamar og slår som kjent Furuset i finalen, som bare var starten på mange harde oppgjør mot Hamar-laget.
I 1995 tar Seriemester Storhamar seg til NM-finale med 2-0 i kamper mot VIF. Året etter ble VIF seriemester i 1995/1996, men tapte finalen Storhamar som tar sitt tredje NM-gull etter 3-1 i kamper mot VIF. Lagene møttes i samtlige NM-finaler mellom 1996 og 2001, samt ytterligere tre til på starten av 2000-tallet. Innføringen av bonuskamper i 1997 innebar at lagene gjerne møttes femten-tjue ganger per sesong. Slikt skaper stemninger både på og utenfor isen. Begge lag har falt på hardere tider etter dette, men det er stadig stor stemning rundt oppgjørene.
Etter fem år med semifinaletap mot Lillehammer Ishockeyklubb, et semifinaletap og tre finaletap mot gullgrossist i norsk hockey Storhamar Hockey, kom den 19. kongepokalen sesongen 1997/98. VIF vinner finalen 3-0 Med Roy Johansen som ny trener, ble VIF norgesmester og seriemester to ganger på rad over Storhamar Dragons. Finalen 1999 vinner Storhamar de to første finalene, men taper likevel 3-2 i kamper og Vålerenga vinner da sin 20. Kongepokal.
The Greatest Hits – Volume 2: 20 More Good Vibrations
Sporliste
Alle sangene er skrevet av Brian Wilson og Mike Love, unntatt hvor annet er notert. Alle sporene er singlenes mono-versjoner, unntatt hvor annet er notert.
Vålerenga Ishockey
1992–2008 Vålerenga og Storhamar-epoken
Jordal Amfi ble påbygd og fikk datidens utseende og innredning i forbindelse med VM i ishockey 1999.
2000–2004 Europacupen, medaljer og bøtter
Eliteserien i ishockey for menn 1999/00 vant Vålerenga serien med ti poengs margin, men måtte gi tapt med 1-3 i kamper i NM-finalen mot serietoeren og erkerivalen fra Mjøsas østre bredd (Storhamar Dragons). I november 2000 konkurrerte Norges to suverent beste lag på den tida, Vålerenga og Storhamar, også mot hverandre i tredje runde av europacupen. Turneringen var også kjent som kontinentalcupen frem til nyskapningen Champions Hockey League overtok i 2014. Lagene havnet så i samme pulje i den europeiske kontinentalcupen påfølgende sesong. Vålerenga kvalifiserte ved å vinne pulja i andre runde mot et fransk lag og to klubber fra Danmark. Storhamars gigantiske 1-9-tap for den nå nedlagte britiske klubben London Knights. Den bemerkelsesverdige svake innsatsen til de blågule fikk store konsekvenser også for Vålerenga. Osloklubben ville gått videre til finalerunden dersom Storhamar hadde hadde tapt med færre enn fire mål. VIF spilte uavgjort mot londonlaget tidligere den samme uka. VIF hadde tidenes mulighet til å nå finalen. De hadde bare igjen allerede utslåtte HC Dinamo Minsk.
Etter finaletap mot Storhamar Dragons i 2000, kom et nytt NM-gull denne gang mot Frisk Asker I 2001. Som hadde meldt seg på gullkampen med de tidligere Vålerenga-spillere som Vegar Barlie, Lars Erik Lund og Serge Boisvert som hovedtrener for Asker-klubben.
I 2001–2002 begynte Vålerenga nok en snuoperasjon, denne gang for å fornorske spillerstallen. I 2002 feiret VIF 90 år, og høsten 2002 ble spillerstallen kraftig forsterket med norske landslagsspillere som ble hentet hjem fra svenske klubber, egne juniorer fra de ferske dobbeltmesterne som fikk sjansen på A-laget og en potensiell poengkonge i den svenske skarpskytteren Joakim Backlund, Marius Rath og Øystein Olsen gjorde comeback etter et par hvileår. For første gang i historien vant Vålerenga en kongepokal utenfor Oslo, ettersom den fjerde og siste kampen ble spilt i Hamar OL-amfi.
Sesong 2003/2004 gjorde Espen «Shampo» Knutsen comeback, men «Shampo» spilte bare en kamp mot Storhamar hjemme på Jordal den 23. desember 2003. Før han var tilbake i Djurgården.
Vålerenga ble nummer to i Eliteserien i ishockey for menn 2003/04. Etter at Storhamar Dragons vant serien tross at de lå 13 poeng bak VIF på nyåret klarte de å knipe seriegullet etter en spurt.
Finalen 2004 regnes som en av de mest dramatiske som er spilt i Norsk hockey. I en tett tvekamp mellom jevngode Storhamar og Vålerenga-lag skulle man få historiens første kamp sju her hjemme, selve toppen av ishockeydramatikk gjennom flere tiår i NHL og etter hvert også i Sverige. Vålerenga tapte 1-2 mot Storhamar Dragons i den syvende og avgjørende finalen i Hamar OL-amfi, etter at VIF hadde ledet finaleseieren og kunne avgjøre det hele hjemme på Jordal, ledet sammenlagt 3-2 i finaleseieren. Men et kontroversiell tape i den sjette finalekamp med en keepertabbe av Vålerengas Tommy Lund som ble rund spilt av Storhamars Chris Marinucci. Gjorde at Storhamar Dragons kunne avgjøre det hele hjemme på Hamar.
2004–2005 NHL lockout og bøtte
Ble Vålerenga sin organisasjon delt i to, Vålerenga Ishockey Elite ble stiftet og bredden ble skilt ut. Idag har de fleste Norske ishockeyklubber samme modell som Vålerenga.
2004\05 var sesongen hvor NHL ble rammet av arbeidskonflikt. Klubbene i NHL ville innføre lønnstak, “Salary Cap”, mens spillerorganisasjonen NHLPA ikke ville ha noe av dette. Det endte med lockout og kansellering av hele 2004/05-sesongen. For første gang siden 1919 ble det ikke kåret en Stanley Cup-mester. Samtidig flommet Europa over av NHL-stjerner som ville holde bena i gang. Vålerenga hentet tre NHL-spillere, VIF-laget lå på nedre halvdel av tabellen nesten hele høsten, før overgangsvinduet gikk mot stengetid i desember. Men i løpet av måneden falt brikkene på plass én etter én. Hjemvendte Anders Myrvold og Morten Ask fikk selskap av Chris Mason (Nashville), Scott Hartnell (Nashville) og Travis Brigley (Colorado), mens Vladimir Machulda som kom fra Finsk liga. Vålerenga vant først seriegullet, før den 23. NM-tittelen med finaleseire mot TIK 4-0 i kamper. Erik Ryman ble kåret som Vålerengas beste spiller, av klubben.
2005–2006 Kongepokal nr. 24 og «Vålerengatunnelen» på Hamar
UPC-ligaen 2005/06 Vålerenga hadde ligget nederste halvdel på tabellen før jul, endte "ustabile-Vålerenga" på en tredjeplass med 75 poeng, 33 poeng bak seriemester Storhamar Dragons og Vålerengas Greg Day ble toppscorer i UPC-ligaen.
Vålerenga tok seg videre til semifinalen etter at Comet Halden hadde blitt slått i kvartefinale 4-1 i kamper under NM i ishockey 2006. Storfavoritt og seriemestere Storhamar som hadde vært suveren i seriespillet valgte Vålerenga, men fikk store problemer med et langt hissigere Vålerenga-lag en Storhamar hadde reginet med. Semifinalene utartet seg til en bitter "Strid" om kongepokalen, så bittert i den første kampen. Ble det kastet 0,5 liter flasker etter Vålerenga-spillere i Hamar OL-Amfi etter at VIF-spillere skal ha sprutet vann opp på tribuneanlegg etter VIF slår Storhamar i den første kampen. Under kampen skal publikum ha hånet en skadet spiller. Dette skjedde etter at Storhamars Steffen Thoresen hadde taklet Vålerengas Kenneth Larsen som ble liggende skadet på isen. Hamar-publikumet husker definitivt den hodeløse taklingen på Mikael Tjälldén i 2005, som spolerte svenskens hockeykarriere, og som ga Aleksander Nervik seks kampers karantene. Storhamar ble ilagt en bot på 10 000 kroner etter at publikum kastet flasker på isen. Vålerenga krever bedring av sikkerheten på Hamar, og om ikke dette skjer krevede osloklubben at det spilles for tomme tribuner i Hamar i fremtiden. Dette resulterte i at Storhamar ble beordret til å bygge en midlertidige spillertunnelen fra garderoben til innbytterbenkene bygget, og den har også fått et eget navn. "Vålerengtunnelen" sto det på et blått skilt over den. På Storhamar sin hjemmeside beskrev klubben det slik: «Det 4 meter og 13 cm lange bygget er omhyggelig kledd i jordbærduk og skal sikre VIF-gutter og andre motstandere fritt leide mellom spillerboks og garderobe,»
2006–2008 Siste store klassikeren mot Storhamar
Foran sesongen 2006/07 fikk Espen «Shampo» Knutsen ansvaret som trener for A-laget, og med Sven-Arild Olsen som ny assistent. Lars Erik Lund som ble kaptein etter at veteranen Anders Myrvold blir skadet. Etter klubbens årlige julemiddag på kvelden 23. desember, blir Myrvold funnet av politiet i morgentimene og liggende i gaten med et brudd på hodeskallen etter en slagsmål på et nattklubb. Spillerstallen var nok en av den gangen beste spillerstall i Norsk ishockey med flest norske spillere i UPC-ligaen, eneste nye ankomsten var svensken David Nyström og 17-åringen Ken André Olimb med 25 poeng i sin første seniorsesong. Med 92,5% redning har Svenske Björn Bjurling den beste statistikken i NM i ishockey 2007 som bidrar Vålerenga til Norgesmestere, etter 4-1 i kamper over erkerivalene fra Storhamar Dragons i NM-finalene 2007. Dette er forøvrig den siste finaleserien som Vålerenga og Storhamar spilte sammen.
2008–2009 Vålerengas siste bøtte
Etter en skuffende sesong ble Vålerenga igjen store gullfavoritter. Vålerenga var fortsatt på høyde, og signerer en samarbeidsavtale med den svenske klubben Färjestad BK: felles markedsføring og talentutveksling. Trener Espen Knutsen kunngjorde og forklarte at laget hans ville vinne både GET-ligaen og sluttspillet. Han var selvsikkert på sine to kanadiske "kjemper", målvakt Patrick DesRochers (Augsburger Panther) og forsvarer Regan Kelly (HC Milano Vipers).
Vålerenga jaktet sin 26. NM-tittel, mens seriemester 2008\09 Sparta Warriors jaktet sin tredje. Sparta som ikke hadde vært i noen NM-finale siden klubben vant i 1989, mens Vålerenga tok hjem bøtta sist i 2007. Sparta var favoritter til å ta Kongepokal men hadde ikke klar å vinne over Vålerenga på fullt tid i serien. Vålerenga ble for sterke for Sparta og ble Norgesmestere 4-2 i kamper. Siste kampen ble spilt hjemme på Jordal, Kenneth Larsen scoret kampens enste mål 13.01 ut i den andre periode og avgjort Vålerengas forløpning siste kongepokal.
Lars Erik Spets ble Get-ligaens mest verdifulle spiller i sluttspillet. Mens Kjell Richard Nygård la opp sin ishockey karriere med til sammen nærmere 750 obligatoriske kamper for moderklubben sin Vålerenga etter den sesongen.
2009–2010 Seriegull og Stavanger Oilers
Vålerenga tapte NM-finalen mot Petter Thoresen og Stavanger som vant sin aller første Kongepokal. Dette var også første gang norgesmesterskapet ble vunnet av en klubb som ikke var fra Østlandet. Dette var også starten på en lang rivaliseringen mellom Vålerenga og Stavanger Oilers som domiterte på første halvdel av 2010-tallet.
2010–2011 Rivalisering med Lørenskog
Foran sesongen 2010–2011 meldte flere sentrale spillere overgang til Lørenskog Ishockeyklubb, som Anders Fredriksen, Johnny Bruun, Kenneth Larsen, Tommy Lund, Jonas Olsson, Nicolai Bryhnisveen, Lars Erik Spets og Knut Henrik Spets. «Plakatkrangel» foran årets første duell mellom Vålerenga og Lørenskog hang VIF-sympatisører opp plakater med overskriften «Not Wanted» på alle spillerne som før denne sesongen flyttet fra Jordal Amfi til Lørenskog Ishall. «Skauen» som er supporterklubben til Lørenskog Ishockeyklubb svarte med det samme, og Jordal Amfi ble Nedklistret av plakater med noen lignede. VIF endte på 3.-plass, to poeng foran Storhamar Dragons og fire poeng bak Stavanger Oilers i serien og kvartfinaletap mot rivalen Lørenskog. Det medførte at VIF var ute av kvartfinalen i ishockey på første gang på 22 år.
2011–2014 Møtene med Stavanger Oilers
I denne perioden var Vålerenga stor favoritter til og vinne det meste. Men Stavanger Oilers hadde bestemt seg for å bli gullgrossist og oppgjørene mellom Vålerenga og Stavanger Oilers var preget av temperatur og dramatikk både på og utenfor isen. Vålerenga tapte NM i ishockey 2013 mot Oilers (4-2 i kamper). Dette var andre gangen de to lagene møttes, Tyler Donati ble poengkonge i finaleserien med 23 poeng.
Våren 2014 møttes Vålerenga og Stavanger i NM-finalen for andre gang på rad, etter at Vålerenga måtte spille sjuende semifinalekamper mot Storhamar Dragons i tette og jevne kamper. Vålerenga ble slått ut av Oilers (4-2 i kamper) For tredje år på rad havnet kongepokalen i Stavanger.
Etter å ha blitt seriemestere to ganger på rad for 28. og 29. gang i 2012/13 og 2013/14 et seriegull som ble avgjort mot Stavanger på "gamle erverdige Jordal Amfi", foran over 5000 tilskuere. Og med to finaletap for Stavanger Oilers gikk Vålerenga inn en tyngre periode.
2014–2017: «Iskrigerne»
I 2016 vendte Roy Johansen tilbake til Vålerenga, og tok over rollen som hovedtrener i 16/17-sesongen. Espen "Shampo" Knutsen gikk over til rollen som sportslig leder og assisterende trener. I denne perioden oppnåde ikke Vålerenga den topplaseringen som klubben var vant til. Vålerenga fikk femteplassen, fem sesonger på rad og kom heler ikke til noen finaler.
2017–2020: Vekk med Jordal Amfi, og inn på Furuset
Sesongen 2018/19 overrasket Vålerenga de fleste med et seriegull, etter seier over Stjernen. Dette var Vålerengas første tittel siden våren 2014. Vålerenga var nå storfavoritt til å vinne kongepokalen, men det ble stopp i semifinalen av motstander Frisk og deres målvakt Nicklas Dahlberg. Etter sesongen la både Morten Ask og Brede Csiszar opp, Csiszar med over 500 kamper for Oslo-klubben. Tobias Lindström ble tildelt Gullpucken.
2020–nåværende
Etter nesten fire års ventetid, kunne kultur- og likestillingsminister Abid Raja, ishockeypresident Tage Pettersen og sportssjef Espen «Shampo» Knutsen endelig innvie Nye Jordal Amfi 10. oktober 2020. Med koronasituasjonen som preget Norge var det kun tillatt med 200 tilskuere på åpningskampen. Det ble en festaften for de oppmøtte, som kunne se hjemmelaget slå Grüner 4-1. Bortelagets Carl Wassenius scoret det første offisielle målet på Nye Jordal Amfi, mens Jonas Oppøyen scoret Vålerengas to første mål.
Vålerenga har nå store ambisjoner om å bli "lokomotiv" i Norsk ishockey igjen. Vålerenga begynte høsten bra og lå på øvre halvdel i Eliteserien som nå hadde fått navnet Fjordkraftligaen med sentrale spillere som Tobias Lindström, Sondre Olden, Jørgen "Karta" Karterud, Tommi Taimi og Wade Murphy som kommer fra Narvik. Den 8. januar 2021 bekreftet generalsekretær i Norges Ishockeyforbund, Ottar Eide, at Fjordkraftligaen vil ha spillepause som følge av totalt 50 smittede av COVID-19 i nettopp Vålerenga, Storhamar, Stjernen, Sparta Sarpsborg og Frisk. 29. januar 2021 ble grunnspillet bestemt redusert fra 45 til 36 serierunder og at sesongavslutning for grunnspillet utsettes til 20. mars. Men 17. mars 2021 ble sesongen bare avlyst grunnet Koronaviruspandemien. Den 24. mars 2021 bekreftet NIHF at Vålerenga fikk fjerdeplassen etter poengsnitt. Dette var andre året på rad det ikke ble spilt noe sluttspill. Sondre Olden fikk spille sluttspill i Engelske Sheffield Steelers og fikk senere kontrakt med HC La Chaux-de-Fonds på nivå 2.
Europa Cupen
I den første utgaven av Europa Cup-sesongen 1965/1966 nådde VIF semifinalen, etter å ha slått KSF København (Danmark) og Karhut Pori (Finland) på veien. En gang i semifinalen var det tap mot EV Füssen (Tyskland). VIF deltok også i 1966/1967, 1967/1968, 1968/1969, 1970/1971, 1973/1974, 1982/1983, 1987/1988, 1988/1989, 1991/1992, 1992/1993, 1993/1994. Sist VIF deltok i Europa Cup (1993/1994) vant de sin gruppe i første runde, der de slå ut Esbjerg IK (Danmark), Flame Guards Nijmegen (Nederland) og CHH Txuri Urdin (Spania). I andre runde endte de tredje og nest sist i sin gruppe, og var ute.
European Hockey League
I sesong 96/97 ble Vålerenga trukket i en gruppe i European Hockey League med mesterlag fra Tsjekkia, Sverige og Russland som Dynamo Moskva (Med Evgenij Nabokov og Maxim Afinogenov), Färjestad (med Atle Olsen) og HC Budějovice (med Radek Martinek). Det skapte internasjonal oppmerksomhet da Vålerenga slo HC České Budějovice 2-1 i Oslo Spektrum. I resten av kampene ble det tøft, spesielt på borteis. Allikevel var det en forsmak på det som skulle komme. De neste årene ble det seire på Jordal over VEU Feldkirch (Da regjerende EHL-mester), EV Zug, og dobbeltseier over Adler Mannheim med 5-0 hjemme og 3-2 borte. TPS Turku og Dynamo Moskva gikk også på poengtap på Jordal Amfi. Vålerenga hadde lag som kunne hamle opp med europeiske topplag. I 1999/2000 slo de Adler Mannheim både hjemme og borte, og havnet på tredjeplass i gruppen sin.
Kontinental Hockey League
Sesongen 2013/2014 begynte å sirkulere rykter om at Vålerenga ville bli med i KHL fra sesongen 2014/2015. Vålerenga skulle etter planen Vålerenga ha to A-lag et i GET-ligaen og et i KHL og eventuelt ha spilt i Oslo Spektrum. Vålerenga sa nei til å forhandle videre om spill i den Russiske KHL-ligaen. Uroen mellom Russland og Ukraina fristet ikke Vålerenga til deltakelse.
Sesongresultater
Dette er en liste over Vålerenga Ishockeys resultater de siste 5 sesongene. For en full liste se Sesongresultater for Vålerenga Ishockey.
Sist oppdatert 15. februar 2016.
Champions Hockey League
Dette er en tabell over Vålerenga Ishockeys resultater i Champions Hockey League.
Meritter
Norgesmesterskap (26): Tapende finalist (15 ganger):
Seriemesterskap (8):
Statistikk og rekorder
Statistikken gjelder kun for seriespill.
Sist oppdatert 26. mai 2018
Kjente spillere med tilknytning til klubben
Spillere i fet er fortsatt aktive spillere.
Junioravdeling
Vålerenga Ishockey Bredde har åtte aldersbestemte guttelag. Og er U18 lag, samt et jentelag bestående av jenter U11. Klubben tilbyr også hockeyskole.
Vålerenga Hockey Damer
Vålerenga Damer er et eliteserielag for Kvinner som Spiller i Eliteserien i ishockey for kvinner. De har vunnet 11. Norgesmesterskap og 7. seriemesterskap. Og er det laget i Norskhockey som har vunnet mest.
Vålerenga 2
Vålerenga 2 var rekruttlaget til Vålerenga sitt A-lag og eksistere mellom 2006 og 2012, som spilte i 1. divisjon ishockey for menn. Lagets beste plassering er en andreplass i debutsesongen 2006\07.
Vålerenga Blueberries
Vålerenga Blueberries (også kalt Vålerenga Blåbær) var kallenavnet på Vålerenga Ishockeys 1987-årgang. Laget har fått oppmerksomhet for å ha fostret frem en rekke profiler innenfor norsk ishockey og fotball. Flere av talentene spilte også fotball om sommeren. De fleste kuttet ut fotballen i 14-årsalderen, med unntak av Mats Zuccarello Aasen som også var et stort fotballtalent.
14 spillere fra laget har erfaring fra den norske GET-ligaen. Fire har SHL-erfaring, to har erfaring fra AHL og KHL, mens én har kamper i NHL. Flere spillere var også en del av andre lag i Vålerenga-systemet, men hospiterte med Blåbær.
Rivaler til Vålerenga
Vålerengas erkerival er Hamar-klubben Storhamar Hockey på andre plass er Askerklubben Frisk Asker. Vålerenga er et lag alle vil slå. Men det har vært\er: Stavanger Oilers, Sparta Sarpsborg, Stjernen Hockey Furuset Ishockey, Manglerud Star og Lørenskog IK.
Storhamar
Da Storhamar kom opp for første gang i 1977 var Vålerengen i tilbakegang og hadde ikke vunnet noe på seks år. De mindre bydelsklubbene hadde tatt litt av hegemoniet. Innen Hamarlaget kom tilbake hadde Vålerengen imidlertid funnet tonen igjen og gikk på en ny gullalder. I 1985 var Storhamar ett fattig mål unna å snyte Vålerengen for seriegullet. Rivaliseringer lå latent som en følge av flere jevne kamper og en del episoder med Apebergets herjinger på sine turer. Da lagene etter hvert begynte å matche hverandre i toppen utviklet det seg til en veritabel krig mellom de to, men også en forståelse om avhengigheten mellom hverandre og en felles kulturbakgrunn. Lagene møttes i samtlige NM-finaler mellom 1996 og 2001, samt ytterligere tre til på starten av 2000-tallet. Innføringen av bonuskamper i 1997 innebar at lagene gjerne møttes femten-tjue ganger per sesong. Slikt skaper stemninger både på og utenfor isen. Begge lag har falt på hardere tider etter dette, men det er stadig stor stemning rundt oppgjørene. Spillere som har spilt for begge: Robin Haglund Mathisen, Rasmus Ahlholm, Tommy Larsen, Mads Hansen, Morten Fjeld, Johnny Bruun, Knut Henrik Spets, Steffen Thoresen, Lars Bergseng, Petter Thoresen, Jim Marthinsen, Stig Johansen, Eirik Salsten, Lubos Sikela, Sergei Pushkov, Øyvind Løsåmoen, Tom Johansen, Pål Kristiansen, Anders Braavold, Andreas Øksnes, Kjetil Martinsen, Tommy Marthinsen og Lars Erik Kjær. Lennart Åhlberg og Petter Thoresen har trent begge lag.